|  |  |
| --- | --- |
| Корпоративни комуникации |  |
| А1 България |  |
| 0882 201 218 |  |
| http://www.а1.bg |  |
| http://www.facebook.com/A1Bulgaria |  |

София,

19.12.2024 г.

**А1 въвежда нови по-екологични и два пъти по-малки SIM карти**

* **Eco Half SIM** *са произведени от* ***100% рециклирана пластмаса.***
* *Въвеждането на новите пластики е част от* ***ESG стратегията за опазване на околната среда.***
* *Новите SIM карти запазват изцяло досегашната си функционалност.*

От днес в търговската мрежа на А1 ще се предлагат SIM пластики, които са два пъти по-малки от познатите досега и са произведени изцяло от рециклирана пластмаса. Внедряването на новите Eco Half SIM карти е поредната стъпка към постигане на по-природосъобразен начин на живот. По този начин компанията продължава да утвърждава ангажимента си да намалява въглеродния отпечатък и използваните ресурси.

Носителят на новите карти има 50% по-малко вложена пластмаса, която е рециклирана и изцяло рециклируема. Eco Half SIM намалява генерираните въглеродни емисии за производство с 40%, а емисиите за транспорт – с 50% спрямо познатите досега пластики с големина на кредитна карта.

Наред с по-устойчивото производство, екосъобразната опаковка и обновения дизайн, новите SIM карти запазват пълната си функционалност. Както и своите предшественици, Eco Half SIM гарантират отличните възможности на мобилната мрежа на А1 и са съвместими с всички мобилни устройства – смартфони, таблети и USB модеми.

„*Въвеждането на Eco Half SIM картите е поредната ни стъпка към по-устойчиво бъдеще. Като част от ESG стратегията на А1, нашата цел е да намалим въздействието на нашите продукти върху природата, като същевременно запазим високото качество на услугите. Новите пластики ще достигнат до всички наши клиенти на мобилни услуги, с което милиони потребители в България могат да подкрепят намаляването на пластмасовите отпадъци.“*, **заяви Илияна Захариева, директор „Корпоративни комуникации“ в А1.**

**По-голяма грижа за планетата**

Eco Half SIM картите са сертифициран Carbon neutral продукт, което гарантира техния реален принос към опазването на климата. Те отговарят на международните стандарти на [Climate Impact Partners](https://www.climateimpact.com/), което на практика означава, че следват протокола за въглеродна неутралност с цел прозрачна компенсация на въглеродните емисии.

Новите карти вече са достъпни във всички магазини на А1 и ще бъдат предоставяни на частните и бизнес клиентите на мобилни услуги, независимо дали са на абонаментни планове, или използват предплатена услуга. След края на жизнения цикъл на всяка SIM карта, А1 насърчава своите клиенти да я изхвърлят в специалните контейнери във всеки магазин на телекома, така че пластиката да бъде отговорно рециклирана.

Пълната информация за Eco Half SIM картите ще откриете на [тази страница](https://www.a1.bg/half-eco-sim).

**Част от дългосрочната ESG стратегия на А1**

Въвеждането на новите карти е част от интегрираната ESG (Environmental, Social, Governance) стратегия на А1, която в частта, свързана с опазването на околната среда, включва инвестиции в енергийно ефективни технологии, внедряване на устойчиви материали в продуктите и цялостно намаляване на въглеродните емисии от своите операции.

А1 си е поставила за цел до 2030 година да увеличи енергийната си ефективност с 80% (спрямо 2019 година), да намали въглеродните емисии в обхват 1 и 2 съответно с 90% и 60% (спрямо 2019 година), да увеличи жизнения цикъл на своите устройства и оборудване, като рециклира и преизползва ресурси и не на последно място – да бъде сертифицирана от Carbon Trust като компания, която не депонира никакви отпадъци.

Повече за ESG стратегията и целите на компанията може да намерите на [страницата на А1 Group](https://a1.group/responsibility/esg-goals/).

 ***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*